Student tábornok repülőhadteste Kesselring tábornagy 2. légiflottájának tartalékába került. A Földközi-tenger térségében állomásozott, és a repülő- és ejtőernyős állomány fejlesztésén dolgozott. 1942ben Málta ostroma során Studentet megbízták a német–olasz Herkules hadművelet tervezésével, a sziget erődjeinek rajtaütésszerű elfoglalására. (A művelet olasz kódneve „C3” volt). A hadműveletet azonban Hitler (valószínűleg megalapozott) aggályai miatt lefújták, az e célra kiképzett csapatokat az észak-afrikai hadjáratban Erwin Rommel német–olasz Afrika Páncéloshadseregéhez osztották be erősítésként.